ጉያ እንትጅምር ብኣጋጣሚ እንተኾነ'ውን: ብፍላይ ንሻለቃ ኣትሌት ሃይለ ገብረስላሰ ፍሉይ ክብሪን ናእዳን ኣለኒ ይብል ። ብብዙሕ መልክዑ ሃይለ ገ/ስላሰ ኣርኣያ ከምዝኾነ እዩ ዝዛራብ። ኣብ ጉያ ምዕዋቱ ጥራሕ ከይኮነ ንነዊሕ እዋን ኣብ ጉያ ዝጸንሐሉ ምስጢር:: ኣብ ቢዝነስ ዝገብሮም ንጥፈታት ከም ኣብነት ገይሩ ከምዝሪኦ ይዛረብ። "ምሩፅ ኣቦይ ማለተይ እዩ" ንፈለማ እዋን ብዛዕባ ውድድር ጉያ ዝሰምዐ፡ ምስ ናይ ኣትሌት ምሩጽ ሽም ተኣሳሲሩ እዩ። ናይ ሻድሻይ ክፍሊ ተምሃራይ ኮይኑ፡ መምህር በሪሁ ዝበሃሉ ናይ ሳይንስ መምህሩ፡ ብዛዕባ ምሩጽ ይፍጠር 'ማርሺ ቐያሪ' ዝብል እንትነግሩዎም ይዝክር። "እቲ ዝነበሮ ዓቕሚ ኣባዚሑ ክጎዪ ዝኽእል ሰብ ምሩጽ ይፍጠር ይበሃል። ትውልዱ ዓዲ ኣብዚ ኣብ ክልል ትግራይ: ጉሎ መኸዳ 'ዩ" ዝበሉዎም ኣይርሰዖን። "ምሩጽ ስሙ እውን ምሩጽ እዩ፤ ስርሑ'ውን ምሩጽ እዩ። ካብ ሽዑ ጀሚረ- ሱቕ ኢለ ኣብ ውሽጠይ ይቐርጾ ነይረ። እንታይ ዓይነት ሰብ ይኸውን?
